Source: https://drahovsky.blog.sme.sk/c/522470/zakon-o-cestnej-premavke-8-2009-z-z-a-zmeny-k-prvemu-decembru-2019.html?ref=sekciabox
Timestamp: 2020-01-20 13:03:14+00:00

Document:
Zákon o cestnej premávke 8/2009 Z. z. a zmeny k prvému decembru 2019 - Jozef Drahovský (blog.sme.sk)
Autor: Jozef Drahovský | 5.12.2019 o 14:36 | (upravené 5.12.2019 o 17:49) Karma článku: 10,01 | Prečítané: 12057x
Platnosť posledných piatych noviel zákona o cestnej premávke 8/2009 Z. z.:
Novela od do počet dní platnosti
311/2016 Z. z. 01.01.2017 19.05.2018 503
106/2018 Z. z. 20.05.2018 30.11.2019 559
393/2009 Z. z. 01.12.2019 31.12.2019 30
106/2018 Z. z. 01.01.2020 31.03.2020 90
393/2009 Z. z. 01.04.2020 ??.??.202? ťažko odhadnúť
Dnes prinášam výber z tých zmien, ktoré začali platiť od 01.12.2019.
f) chodcom účastník cestnej premávky pohybujúci sa pešo; chodcom je aj osoba, ktorá napríklad tlačí alebo ťahá sánky, detský kočík, vozík pre osoby so zdravotným postihnutím alebo ručný vozík s celkovou šírkou nepresahujúcou 600 mm, osoba, ktorá sa pohybuje na lyžiach, korčuliach, kolobežke bez pomocného motorčeka, skejtborde alebo obdobnom športovom vybavení, pomocou mechanického alebo elektrického vozíka pre osoby so zdravotným postihnutím, a osoba, ktorá tlačí bicykel, motocykel alebo kolobežku s pomocným motorčekom, alebo vedie zviera,
m) nemotorovým vozidlom prípojné vozidlo, vozidlo pohybujúce sa pomocou ľudskej sily alebo zvieracej sily s výnimkou prípadov podľa písmena f), samovyvažovacie vozidlo, kolobežka s pomocným motorčekom a bicykel vybavený pomocným motorčekom so zdvihovým objemom valcov nepresahujúcim 50 cm3 s konštrukčnou rýchlosťou neprevyšujúcou 25 km ∙ h-1 alebo bicykel vybavený pomocným elektrickým motorčekom s trvalým menovitým výkonom do 0,25 kW, ktorého výkon sa progresívne znižuje a nakoniec sa preruší, keď vozidlo dosiahne rýchlosť 25 km ∙ h-1 alebo keď vodič prestane šliapať do pedálov,
Čiže ak jazdite na kolobežke s pomocným motorčekom, alebo na samovyvažovacom vozidle tak sa na vás vzťahujú práva a povinnosti cyklistov.
d) viesť vozidlo v takom čase po požití alkoholu alebo inej návykovej látky, keď sa alkohol alebo iná návyková látka ešte môžu nachádzať v jeho organizme; toto neplatí pre cyklistu, vodiča kolobežky s pomocným motorčekom a vodiča samovyvažovacieho vozidla jazdiaceho v obci a pre cyklistu, vodiča kolobežky s pomocným motorčekom a vodiča samovyvažovacieho vozidla jazdiaceho po cestičke pre cyklistov, ak množstvo alkoholu v jeho organizme nepresiahne hodnotu 0,24 miligramu etanolu na liter vydýchnutého vzduchu pri vyšetrení dychovou skúškou prístrojom alebo 0,5 gramu etanolu na kilogram hmotnosti vyšetrovanej osoby pri lekárskom vyšetrení zo vzorky krvi plynovou chromatografiou,
Doteraz ste mohli jazdiť na elektrickej kolobežke bez obmedzenia na alkohol. Po novom maximum 0,24 mg/L v dychu tak ako aj u cyklistov.
m) počas vedenia vozidla držať v ruke alebo iným spôsobom obsluhovať telefónny prístroj alebo iné telekomunikačné, audiovizuálne alebo obdobné zariadenie okrem použitia systému „voľné ruky“ alebo vykonávať inú obdobnú činnosť, ktorá nesúvisí s vedením vozidla; to neplatí pre vodiča vozidla ozbrojených síl Slovenskej republiky (ďalej len „ozbrojené sily“), ozbrojených bezpečnostných zborov, ozbrojených zborov, Vojenskej polície, obecnej polície, Hasičského a záchranného zboru, ostatných hasičských jednotiek, Horskej záchrannej služby, záchrannej zdravotnej služby, banskej záchrannej služby, Vojenského spravodajstva a Slovenskej informačnej služby pri plnení svojich úloh,
Telefón si pri nastupovaní odložte alebo dajte do fixného stojana. V žiadnom prípade ho nedržte v ruke a ani vtedy keď netelefonujte. Čiže využívať len vo volante zabudované ovládanie, ideálne hlasom.
j) povinnosť umožniť vozidlu, ktoré používa typické zvukové znamenie doplnené zvláštnym výstražným modrým svetlom alebo červeným svetlom, prípadne ich kombináciou (ďalej len „zvláštne výstražné znamenie“) pri plnení špeciálnych úloh (ďalej len „vozidlo s právom prednostnej jazdy“), a vozidlu, ktoré sprevádza, bezpečný a plynulý prejazd podľa § 40 ods. 8,
Ak neumožnite vozidlám záchranných zložiek bezpečný a plynulý prejazd, tak vlastník vozidla dostane pokutu. Bude stačiť kamerový záznamu z vozidla s právom prednostnej jazdy.
§ 12 Jazda v mimoriadnych prípadoch
Veľmi dôležitá zmena pre vozidlá taxislužby. Doteraz mali oprávnenie jazdiť len v jazdných pruhoch označených ako BUS. Odteraz môžu jazdiť aj v jazdných pruhoch kde je dopravným značením vyobrazený zákaz jazdy iným vozidlám ako autobusom a trolejbusom.
(1) Pri vchádzaní na cestu z pozemku ležiaceho vedľa cesty, areálu s obmedzeným prístupom, oploteného objektu, garáže, parkoviska, obratiska električiek a podobných miest,, z poľnej cesty, z lesnej cesty, z cestičky pre cyklistov, z obytnej zóny alebo z pešej zóny vodič je povinný dať prednosť v jazde vozidlu idúcemu po ceste.
Rozširuje sa rozsah definície povinností kde vodič musí dávať prednosť ako keby vychádzal z miesta mimo cesty na cestu. Ale pozor dopravné značenie má prednosť pred týmto všeobecným ustanovením. Takže napríklad výjazd z garáže v bratislavskom Auparku je hlavná cesta. Navyše ako v jednom bode sa vchádza z dvoch takýchto miest, tak navzájom je prednosť podla všeobecných ustanovení zákona.
Aj výjazd z garáže môže mať prednosť lebo dopravné značenie má prednosť pred všeobecnou úpravou. (Jozef Drahovský)
(3) Pri zastavení a státí vedľa vozidla s parkovacím preukazom pre fyzickú osobu so zdravotným postihnutím (ďalej len „parkovací preukaz“) podľa § 44 ods. 4 vodič je povinný ponechať bočný odstup najmenej 1,2 m.
Škoda, že tu nie je uvedený aj text ponechať bočný odstup zo strany vodiča. V princípe toto už platilo a platí pokiaľ nie je vyznačený parkovací box pre osobu so zdravotným postihnutím. Preto sa takéto parkovacie boxy robia širšie a takéto osoby majú povinnosť prednostne ich použiť.
Uľahčenie života pre malých poľnohospodárov, ktorý môžu sa už dostať traktorom na pole aj pri iných cestách ako III. triedy.
Vozidlá so zvláštnymi výstražnými zvukovými znameniami alebo svetlami § 40
(1) Vodič vozidla s právom prednostnej jazdy nie je povinný dodržiavať povinnosti a zákazy ustanovené týmto zákonom okrem povinností podľa § 3 ods. 2 písm. c) a § 4 ods. 2 písm. a) až f), pričom je povinný dbať na potrebnú opatrnosť tak, aby iných účastníkov cestnej premávky neohrozil.
Akonáhle vozidlo aj vodič má oprávnenie a nastane situácia na využitie práva prednostnej jazdy, tak vodič prakticky nemusí dodržiavať tento zákon, ale musí dbať na potrebnú opatrnosť tak, aby iných účastníkov cestnej premávky neohrozil. Čiže už neobstojí vyhlásenie jedného nemenovaného policajta vo význame: že keď ja si zapnem maják, tak môžem isť cez mesto aj 200km/hod. a všetci mi musia ihneď uhnúť, ak nestihnú tak sú na vine.
(6) Ak vozidlo tvoriace prekážku cestnej premávky na diaľnici alebo na ceste pre motorové vozidlá bezodkladne neodstráni ten, kto prekážku spôsobil, o okamžitom odstránení vozidla na jeho náklady rozhodne policajt alebo správca cesty.
Zvyšuje sa právomoc správcu cesty, polícia tuto právomoc už mala.
(2) Parkovací preukaz sa môže používať na vozidle prepravujúcom fyzickú osobu s ťažkým zdravotným postihnutím, ktorá spĺňa podmienky podľa osobitného predpisu.28)
28) § 17 a 55 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.
(4) Osobitné označenie na vozidle podľa odseku 1 písm. b) môže používať iba osoba, ktorej ho na základe písomnej žiadosti vydal okresný úrad v sídle kraja príslušný podľa miesta jej trvalého pobytu alebo prechodného pobytu alebo iný oprávnený orgán v zahraničí. Parkovací preukaz môže používať iba fyzická osoba, ktorej ho vydal úrad práce, sociálnych vecí a rodiny podľa osobitného predpisu28) alebo iný oprávnený orgán v zahraničí. Príslušný okresný úrad v sídle kraja vedie evidenciu vydaných osobitných označení podľa odseku 1 písm. b) v rozsahu meno, priezvisko, dátum a miesto narodenia a trvalý alebo prechodný pobyt, pričom je povinný poskytnúť Policajnému zboru na jeho žiadosť informácie o vydaných osobitných označeniach. Príslušný úrad práce, sociálnych vecí a rodiny je povinný poskytnúť Policajnému zboru na jeho žiadosť informácie o vydaných parkovacích preukazoch v rozsahu evidenčné číslo parkovacieho preukazu, dátum skončenia platnosti parkovacieho preukazu, názov príslušného orgánu, ktorý parkovací preukaz vyhotovil, meno a priezvisko osoby, ktorej bol parkovací preukaz vydaný. Ústredie práce, sociálnych vecí a rodiny poskytuje Policajnému zboru elektronicky na účely kontroly použitia parkovacieho preukazu údaje o fyzickej osobe, ktorá je držiteľom parkovacieho preukazu; údaje sa poskytujú v rozsahu evidenčné číslo a dátum vydania parkovacieho preukazu, názov príslušného orgánu, ktorý parkovací preukaz vydal, meno, priezvisko a dátum narodenia osoby, ktorej bol parkovací preukaz vydaný.
Komplexne riešenie ochrany ťažko zdravotne postihnutých. Kontrolné orgány už majú oficiálny prístup registru preukazov od všetkých, ktorý ich môžu vydávať. Čiže sa verifikuje platnosť preukazu voči databáze preukazov.
(2) Iní účastníci cestnej premávky než chodci nesmú chodník používať; to neplatí pre cyklistov podľa § 55 ods. 1, pre vodičov samovyvažovacieho vozidla podľa § 55a ods. 2, ak dopravnou značkou alebo dopravným zariadením je určené inak alebo ak ide o zastavenie alebo státie vozidla s najväčšou prípustnou celkovou hmotnosťou neprevyšujúcou 3 500 kg na okraji chodníka priľahlom k ceste, pri ktorom ostane súvislá voľná šírka chodníka najmenej 1,5 m okrem zóny s dopravným obmedzením spočívajúcim v zákaze zastavenia alebo státia a zóny s plateným alebo regulovaným státím. Pri zastavení alebo státí podľa prvej vety možno vchádzať na chodník a vychádzať z neho len v mieste zastavenia alebo státia vozidla a nemožno pritom prekonávať zábrany chrániace chodník pred zastavením alebo státím vozidiel. V zóne s dopravným obmedzením spočívajúcim v zákaze zastavenia alebo státia a v zóne s plateným alebo regulovaným státím je však na chodníku povolené zastavenie alebo státie bicykla a motocykla, pri ktorom ostane voľná šírka chodníka najmenej 1,5 m.
Ďalšie sprísnenie využívanie chodníka. Čiže len chodci na športovom naradí bez pomocného motorčeka a cyklisti deti do 10 rokov. Autá majú zákaz obchádzať stĺpiky a parkovať z ich druhej strany ak keď zostane 1,5 m. Dopravné značenie to môže určiť individuálne.
(9) Cyklista mladší ako 15 rokov je povinný počas jazdy na bicykli chrániť si hlavu riadne upevnenou ochrannou prilbou; táto povinnosť sa vzťahuje aj na prepravované osoby podľa odseku 3 písm. a) a c).
Tu vypadla povinnosť pre dospelých cyklistov používať prilbu a ponechalo sa to na ich vlastnú zodpovednosť. Práve k tomuto bodu som dostal aj čítal najviac negatívnych reakcii. vo význame: "Ako to, že si niekto dovolil zrušiť zákaz jazdy na bicykli mimo obce bez prilby.Veď potom ich nebudeme môcť pokutovať".
Podla mňa takého veci majú sa nechať na ľudí nech sa sami rozhodnú podľa rizika a okolnosti. Pamätám si na prípad pokutovania motorkárov pred hraničným priechodom pri ceste na dovolenku, kde sa viac ako hodinu posúvali v horúčave pomalšie ako krokom a dali si dole prilby. Keby boli na Slovensku tak sa mohli stať chodcami bez prilieb, ktorí by tlačili motorky.
§ 55a Jazda na samovyvažovacom vozidle a na kolobežke s pomocným motorčekom
(6) Ustanovenia o jazde na samovyvažovacom vozidle platia aj na jazdu na kolobežke s pomocným motorčekom.
Kolobežky s pomocným motorčekom a samovyvažovacie vozidla majú vlastné pravidlá a a ktomu ďalšie totožne s cyklistami.
OPRÁVNENIA POLICAJTA PRI DOHĽADE NAD BEZPEČNOSŤOU A PLYNULOSŤOU CESTNEJ PREMÁVKY § 69 Všeobecné oprávnenia
Rozširujú sa právomoci policajtov na informácie a aj fyzické blokovanie vozidla.
Policajti už nebudú kontrolovať iba dopravné priestupky a platnosť vodičské oprávnenia, EK a TK, ale aj nezaťaženie vodiča exekúciou.
Vyzerá to na zúčtovanie vodiča na mieste za všetky predchádzajúce priestupky. Zrejme po vzore z Rakúska.
§ 72 Zadržanie osvedčenia o evidencii časť
(3) Policajt na mieste vydá o zadržaní osvedčenia o evidencii časť I alebo časť II, evidenčného dokladu od vozidla vydaného v cudzine a o zadržaní tabuľky s evidenčným číslom potvrdenie. V potvrdení môže policajt povoliť ďalšiu jazdu s vozidlom najviac na 15 dní len, ak nie je súčasne zadržaná aj tabuľka s evidenčným číslom a, ak takou jazdou nebude ohrozená bezpečnosť alebo plynulosť cestnej premávky.
§ 72a Osobitné ustanovenia o zadržaní osvedčenia o evidencii časť I alebo časť II, evidenčného dokladu vydaného v cudzine,
(3) Policajt môže určiť najbližšie miesto, ktoré je vhodné na dlhodobejšie státie vozidla s ohľadom na bezpečnosť a plynulosť cestnej premávky v primeranej vzdialenosti od miesta zastavenia a prikázať vodičovi jazdu na toto miesto.
(5) Ak orgán Policajného zboru zistí, že držiteľ vozidla nezaplatil pokutu uloženú mu v inom konaní uvedenom v odseku 1 alebo nezložil peňažnú záruku v inom konaní uvedenom v odseku 2, orgán Policajného zboru vráti zadržaný doklad a tabuľku s evidenčným číslom až po tom, čo sa dozvie o zaplatení všetkých pokút podľa odseku 1 a zložení všetkých peňažných záruk podľa odseku 2.
(6) Na zadržanie dokladov a tabuľky s evidenčným číslom podľa odseku 1 a 2 sa vzťahuje § 72 ods. 3 prvá veta a ods. 4 až 6 s tým, že orgán Policajného zboru zašle evidenčný doklad vydaný v cudzine alebo tabuľku s evidenčným číslom vydanú v cudzine orgánu, ktorý vozidlo eviduje, po uplynutí 30 dní od ich zadržania.
Keď policajt zadrží osvedčenie od vozidla, tak sa dá z auto ísť (napríklad do servisu), ale ak zadrží aj tabuľky s evidenčnými číslami, tak s autom ísť nemôžte ale musíte si zavolať odťah.
Na malé štvorkolky už stačí oprávnenie AM netreba B1.
motorové vozidlá skupiny BE a T.
(5) Vodičské oprávnenie skupiny C možno udeliť aj žiadateľovi, ktorý dovŕšil vek 18 rokov a je príslušníkom ozbrojeného bezpečnostného zboru, ozbrojeného zboru, Hasičského a záchranného zboru alebo profesionálnym vojakom.
(6) Vodičské oprávnenie skupiny D možno udeliť aj žiadateľovi, ktorý dovŕšil vek 21 rokov a je príslušníkom ozbrojeného bezpečnostného zboru, ozbrojeného zboru, Hasičského a záchranného zboru alebo profesionálnym vojakom.
Dlho očakávaná zmena návratu veku vodiča skončila tak, že platí len pre ozbrojené zbory a nie pre autodopravcov.
(2) Lehota podľa odseku 1 neplynie počas výkonu trestu zákazu činnosti spočívajúceho v zákaze vedenia motorových vozidiel, sankcie zákazu činnosti spočívajúcej v zákaze vedenia motorových vozidiel, zadržania vodičského preukazu podľa § 70, odobratia vodičského oprávnenia alebo počas výkonu väzby alebo nepodmienečného trestu odňatia slobody.
Vodiči do dvoch rokov ak spravia dva krát závažný priestupok idú na školenie - rehabilitačný program.
Vodiči po dvoch rokoch majú jeden závažný priestupok k dobru než noví vodiči. Čiže prísnosť sa zvýšila pre všetkých.
§ 97a Výmena a obnovenie vodičského preukazu v cudzine
(2) Vodičský preukaz vyhotovený na základe žiadosti podanej podľa odseku 1 sa doručí na zastupiteľský úrad Slovenskej republiky v zahraničí, na ktorom si ho prevezme osoba, ktorá žiadosť podala, jej blízka osoba44) alebo iná osoba na základe osvedčenej plnej moci. V odôvodnenom prípade môže zastupiteľský úrad Slovenskej republiky v zahraničí vodičský preukaz doručiť na adresu určenú žiadateľom, ak o to žiadateľ požiada a možno preukázateľne zabezpečiť prevzatie vodičského preukazu žiadateľom.
§ 105 Obnovenie vodičského preukazu vydaného v štáte Európskeho hospodárskeho priestoru alebo v štáte dohovoru
b) a d). Žiadateľ o obnovenie vodičského preukazu je okrem toho povinný predložiť informáciu štátu, ktorý vodičský preukaz vydal o tom, že mu bol vydaný vodičský preukaz s vodičským oprávnením v ňom uvedeným spolu s jej osvedčeným prekladom do štátneho jazyka a osvedčený preklad vodičského preukazu, ak nejde o prípad podľa § 106 ods. 1 písm. e); to neplatí, ak údaje potrebné na obnovenie vodičského preukazu je možné preveriť automatizovaným vyhľadávaním údajov podľa § 108 ods. 5.
Zjednodušenie administratívy pri vybavení si nového vodičského preukazu.
Orgán Policajného zboru je povinný informovať štát Európskeho hospodárskeho priestoru alebo štát dohovoru o tom, že držiteľovi vodičského preukazu vydaného týmto štátom bol v Slovenskej republike uložený zákaz činnosti viesť motorové vozidlo z dôvodu porušenia pravidiel cestnej premávky týkajúcich sa požitia alkoholu, inej návykovej látky alebo lieku pri vedení motorového vozidla.
Ak dostane vodič na Slovensku zákaz viesť motorové vozidlo, tak k tejto informácii sa dostanú všetky štáty z dohovoru. Čiže finta doma mať zákaz a jazdiť v cudzine už nemusí fungovať.
e) údaje o priestupkoch a trestných činoch súvisiacich s porušením pravidiel cestnej premávky, pri vedení vozidla, s nezaplatením úhrady diaľničnej známky, s výberom mýta a s porušením predpisov na úseku organizácie pracovného času v doprave,37c)
f) údaje o absolvovaní kurzov v autoškole, údaje o základnej kvalifikácii a údaje o odbornej spôsobilosti,
3. závery lekárskej prehliadky, psychologického vyšetrenia, odporúčanie rozhodnúť o preskúmaní zdravotnej spôsobilosti, absolvovanie odborného poradenstva alebo absolvovanie rehabilitačného programu pre vodičov,
j) údaje o udelených vodičských oprávneniach a údaje o neudelení, odobratí, obmedzení alebo zrušení vodičských oprávnení, o ich vrátení alebo zrušení ich obmedzení, a o vzdaní sa vodičského oprávnenia,
k) údaje o vodičských preukazoch a o medzinárodných vodičských preukazoch, údaje o zadržaní vodičského preukazu a údaje o exekučnom príkaze na zadržanie vodičského preukazu,
n) číslo mobilného telefónu a emailová adresa, ak ich držiteľ vodičského oprávnenia poskytol; tieto údaje sa vedú na účely zasielania notifikácií a informovania o elektronických službách poskytovaných ministerstvom vnútra.
Rozširuje sa evidencia na vodiča o všetky spáchané priestupky a aj o telefónne číslo a email.
Práve to telefónne číslo a email je dobrá správa do budúcnosti pre automatizované elektronické systémy.
Je tu veľa textu, ktorý zámerne vynechávam. V princípe sú dva režimy:
§ 116 Zmeny v evidencii vozidiel oznamované osobne na orgáne Policajného zboru
§ 116a Zmeny v evidencii vozidiel prostredníctvom elektronickej služby
Keď prihlasujete vozidlo, môžete sa rozhodnúť, ktorý režim použijete, každý vyžaduje niečo iné.
Ak máte elektomobil, ktorý môžete nabíjať na externej nabíjačke, napríklad počas parkovania, potom máte oprávnenie vyžiadať si špeciálnu tabuľku s evidenčným číslom.
Bola rozšírená zodpovednosť držiteľ vozidla o ďalšie priestupky.
Správne delikty § 138
(1) Orgán Policajného zboru uloží pokutu do 3 500 eur právnickej osobe alebo fyzickej osobe – podnikateľovi, ktorá
a) prikáže alebo dovolí, aby sa na jazdu použilo vozidlo, ktoré vrátane nákladu nespĺňa podmienky na cestnú premávku ustanovené týmto zákonom alebo osobitným predpisom,6)
(4) Ak bol viacerými konaniami spáchaný jeden alebo viaceré správne delikty podľa odsekov 1 až 3, každé konanie sa prejedná samostatne.
(5) Ak je nepochybné, že právnická osoba alebo fyzická osoba - podnikateľ sa správneho deliktu podľa odseku 1 dopustila, môže správny orgán bez ďalšieho konania vydať rozkaz o uložení pokuty za správny delikt. Rozkaz má rovnaké náležitosti ako rozhodnutie. Rozkaz nemožno doručiť verejnou vyhláškou.
(7) Rozkaz, proti ktorému nebol osobou uvedenou v odseku 5 včas podaný odpor, má účinky právoplatného rozhodnutia o uložení pokuty.
Zvýšenie prísnosti v prejednaní správnych deliktov a definícia, že každé porušenie sa posudzuje zvlášť a aj zvlášť pokutuje.
Osobitné ustanovenia o správnych deliktoch držiteľa vozidla § 139a
Nové pokuty pre držiteľov vozidla za vodiča.
(2) V evidencii správnych deliktov držiteľov vozidiel sa vedú údaje o
6. informácie o úkonoch, podaniach, rozhodnutiach a opatreniach súvisiacich so správnym deliktom držiteľa vozidla.
O všetkých porušeniach zákona sa vedie evidencia.
Určitá zľava z pokuty ale za to, že sa nemožno odvolať a konanie obnoviť.
Zmien je veľa. Súčasne sa mení aj priestupkový zákon kde sa viaceré pokuty za tu definované priestupky zvyšujú. Z dôvodu, že sa o všetkých porušeniach zákona vedie detailná evidencia a po dvoch priestupkoch u nového vodiča a troch u staršieho vodiča dochádza k povinnému školeniu, tak je tento systém oveľa prísnejší nez takzvaný bodvoý systém v iných štátoch.
Zdieľať na facebooku (28) Diskusia (53)

References: § 40

§ 12
 § 44
 § 40
 § 3
 § 4
 § 17
 § 55
 § 55

§ 55
 § 69

§ 72

§ 72
 § 72
 § 70

§ 97

§ 105
 § 106
 § 108

§ 116

§ 116
 § 138
 § 139